Wenke om ouers te help om hulle kind se afstandleer te hanteer - Jou Gesin | Solidariteit WêreldJou Gesin | Solidariteit Wêreld
Tuis › Artikels › Wenke om ouers te help om hulle kind se afstandleer te hanteer
Die skooljaar het uiteindelik begin. Baie skole verkies egter opsies alternatief tot die tradisionele skoolweek weens die coronavirus-pandemie. Baie kinders gaan skool op 'n roterende basis met een dag se skoolbywoning en die volgende dag skoolgaan van die huis af.
Afstandleer is nie maklik nie, veral as jy 'n werkende ouer is en nie oor 'n onderwysagtergrond beskik nie. Met 'n bietjie voorbereiding en 'n ek-kan-dit-doen ingesteldheid, kan ouers egter die sisteem onder die knie kry! Doen dit so:
Maak hulle skoolroetine 'n spieëlbeeld van die werklikheid
Onderwysers beveel aan dat 'n leerder se dag tuis hulle in-skoolskedule en -roetine weerspieël. Ouers moet hulle kind se dag opstel om op 'n afstand by dieselfde program te hou as sou die kind werklik skool toe gaan. Moedig hulle ook aan om die gewone oggendroetine van opstaan en aan te trek te volg. Die brein reageer goed op roetine in afwagting van onderrig.
Maak breinpouses 'n prioriteit
Opvoeders regoor die land beklemtoon die belangrikheid van "breinpouses" deur die dag. Skole pas breinpouses in hulle akademiese dag in, sodat leerders tyd het om rond te beweeg, sosiale interaksie te geniet, 'n versnapering te eet en met vriende te speel. Dit help hulle om te herlaai en te herfokus voordat na 'n ander klas of les oorgegaan word.
Prioritiseer moeiliker werk
Afstandleer kan oorweldigend wees. Wanneer kinders onseker voel, is hulle geneig om uit te stel en agter te raak met take oor spesifieke vakke. Voormalige hoërskool Engels onderwyser Ashley Arrington beveel aan dat leerders meer uitdagende vakke of dié wat sterk fokus vereis, aanpak wanneer hulle geneig is om hulle beste prestasie te toon. "Vir sommige kinders kan dit direk na skool wees, terwyl ander teen 21:00 meer energiek is. Ouers kan hulle kinders help om hulle tyd te beplan en hulle werk behoorlik te prioritiseer."
Inkorporeer kuns en musiek in die dag
Moenie al jou fokus plaas op jou kind se vordering in wetenskap of wiskunde nie. Moedig hulle aan om ook hulle kreatiewe kante uit te druk. "Nou, meer as ooit, is dit uiters belangrik om kinders toe te laat om 'n manier te vind om hulself uit te druk en hoe hulle voel oor die wêreld waarin ons tans leef," sê Beth Hurley, 'n laerskool visuele-kunsonderwyser. "Kuns en musiek kan leerders help om gevoelens uit te druk wat te moeilik is om te verwoord."
Dit is 'n goeie idee om 'n beloningsisteem vir jou kinders daar te stel sodat hulle iets het om na uit te sien wanneer hulle die akademiese doelwitte vir die dag bereik. Dit is ook belangrik om hulle suksesse te erken en hulle te komplimenteer op goeie werk gedoen. Stel bereikbare teikens om teleurstelling te voorkom. Die belangrikste van alles, wees buigbaar. Alhoewel dit noodsaaklik is om 'n skedule te hê moet jy weer oor jou strategie besien as jy sien jou kind sukkel.
East Coast Radio: https://www.ecr.co.za/lifestyle/house-home/25-great-tips-parents-help-them-cope-their-childs-remote-learning/
The Active Times: https://www.theactivetimes.com/remote-learning-tips-parents-teachers
Teach Thought: https://www.teachthought.com/technology/remote-learning-tips-for-parents/
Good Housekeeping: https://www.goodhousekeeping.com/life/parenting/a33608758/virtual-learning-tips-for-parents/